DR2 har gennem tiden sendt på en lang række af populære [[satire]]programmer. Blandt andet ''[[De Uaktuelle Nyheder]]'', ''[[Bertelsen´s Talkshow]]'', ''[[Gramsespektrum]]'', ''[[Banjos Likørstue]]'' og ''[[Drengene Fra Angora]]'', der var det store folkelige gennembrud for komiker og sanger [[Simon Kvamm]], ''[[Wulffmorgenthaler]]'', der blev mere berømt for figuren Dolph og senere skabte opfølgeren ''[[Dolph & Wulff (program)|Dolph & Wulff]]'' og ''[[Casper & Mandrilaftalen]]'', som var gennembruddet for [[Frank Hvam]] og [[Lasse Rimmer]] (samt endnu en succes for de to andre medspillere, [[Casper Christensen]] og [[Lars Hjortshøj]]). I kanalens mest markante år bestod ledergruppen på DR2 bl.a af [[Mette Davidsen-Nielsen]] og [[Mikael Bertelsen]], og det var også i denne periode at ovenstående satire-successer blev sendt. DR2 var også kanalen, der i [[2006]] gav tv-gennembrud til [[Clement Kjersgaard]], der i [[talkshow]]et ''[[Clement Direkte]]'' forenede underholdning, politik og satire. I december [[2007]] vakte kanalens satiriske julekalender ''[[Yallahrup Færgeby]]'' voldsom debat. I serien, der er inspireret af den tidligere DR-julekalender ''[[Jullerup Færgeby]]'', bruger dukkerne udtryk som "For Fuck!", "Ornli' syg gangstar" og "bøsseluder". Kritikerne mente, at serien udstillede [[Andengenerationsindvandrer|anden-generations-indvandrere]] og opfordrede unge til at tale grimt og bruge slang. DR2 har også sendt [[Tv-julekalender|julekalenderen]] ''[[Jul på Vesterbro]]'' med [[Anders Matthesen]] instrueret af [[Morten Lorentzen]].
Historie Journalistik Kultur Foreninger Organisationer Sprog